4+1 เหตุผลที่ควรปรับเปลี่ยนการออกกำลังให้หลากหลาย
จริงๆ สิ หลายคนอาจจะไม่รู้ว่าการออกกำลังกายซ้ำๆ แบบเดิม อาจจะทำให้เกิดปัญหา ไทยรัฐออนไลน์รวม 5 เรื่องจากคุณทนงศักดิ์ วงษาโสม Fitness Training and Development Manager ผู้เชี่ยวชาญด้านออกกำลังกาย ที่ควรระวังมาให้ชมกัน,- ปั้นกล้ามเนื้อส่วนอื่นให้แข็งแรงขึ้น เวลาที่ถนัดหรือชอบการออกกำลังกายแบบหนึ่ง ร่างกายก็จะพัฒนากล้ามเนื้อและความสามารถในการใช้สำหรับการเคลื่อนไหวแบบนั้น แต่อาจจะทำให้ละเลยกล้ามเนื้อส่วนอื่นได้เหมือนกัน การทำกิจกรรมใหม่ๆ จะช่วยเสริมสร้างกล้ามเนื้อส่วนที่อ่อนแอให้แข็งแรง เตรียมความพร้อมสำหรับการทำกิจกรรมรูปแบบที่หลากหลาย และให้ผลดีต่อสุขภาพโดยรวมด้วย,- น้ำหนักสามารถลดลงต่อเนื่อง เมื่อออกกำลังด้วยกิจกรรมเดิมไปนานๆ จะทำให้ใช้ร่างกายได้อย่างมีประสิทธิภาพมากขึ้น และกล้ามเนื้อไม่ทำงานหนักเหมือนตอนที่เริ่มออกกำลังกายใหม่ๆ ไม่เผาผลาญพลังงานมากเหมือนก่อน ส่งผลให้น้ำหนักก็ไม่ลดลงไปด้วย สำหรับคนที่ต้องการลดน้ำหนักจึงควรปรับเปลี่ยน หรือเพิ่มการออกกำลังรูปแบบใหม่ เพื่อท้าทายร่างกายให้ใช้งานแบบที่ไม่คุ้นชิน เมื่อร่างกายไม่ชินแล้วก็จะกลับมาทำงานหนักขึ้นและเผาผลาญพลังงานเพิ่มขึ้นอีกครั้ง ถึงกระนั้นก็ต้องไม่ลืมที่จะดูแลเรื่องอาหารควบคู่กันไป เพื่อให้การลดน้ำหนักได้ผล,- กลับมาตื่นเต้นกับการออกกำลังกายอีกครั้ง การวิ่งในเส้นทางเดิมๆ เล่นเครื่องมือชนิดเดิมๆ เข้าคลาสเดิมกับการทำท่าเดิม อาจทำให้การออกกำลังกายเป็นเรื่องน่าเบื่อหน่ายจำเจ กลายเป็นหน้าที่เพื่อดูแลสุขภาพไม่ให้เจ็บป่วย แค่เข้ามาทำให้ครบเซตหรือนับเวลาถอยหลังรอให้ครบเวลาจะได้รีบกลับบ้านเท่านั้น การปรับเปลี่ยนรูปแบบการออกกำลังกายที่ได้เรียนรู้ทักษะใหม่ๆ หรือกระทั่งพบเพื่อนกลุ่มใหม่ ที่ล้วนเป็นส่วนที่ช่วยกระตุ้นให้เกิดความสนุกและตื่นเต้นกับการออกกำลังกายอีกครั้ง,- ป้องกันการบาดเจ็บกล้ามเนื้อส่วนเดิม คนที่ออกกำลังกายรูปแบบเดิมเป็นประจำ ย่อมใช้กล้ามเนื้อชุดใดชุดหนึ่งเคลื่อนไหวในรูปแบบซ้ำๆ ซึ่งอาจก่อให้เกิดอาการบาดเจ็บที่กล้ามเนื้อ ข้อต่อ และเอ็นเฉพาะส่วนได้ การปรับโปรแกรมหรือเข้าคลาสใหม่ๆ จะเปิดโอกาสให้เคลื่อนไหวในรูปแบบอื่น ใช้กล้ามเนื้อที่หลากหลายขึ้น ถือเป็นการพักกล้ามเนื้อส่วนที่ใช้งานเป็นประจำให้ฟื้นฟูกลับมาพร้อมสำหรับการออกกำลังแบบที่ชอบอีกครั้ง ,- กระตุ้นการทำงานของสมอง นอกจากการออกกำลังจะพัฒนาร่างกายแล้ว การฝึกซ้อมเพื่อให้เคลื่อนไหวและใช้งานร่างกายได้ตามต้องการนั้น ต้องผ่านการกระตุ้นเซลล์ประสาทจากสมอง แต่เมื่อเริ่มชำนาญหรือเคยชินแล้ว ร่างกายก็จะสามารถทำไปตามอัตโนมัติ การออกกำลังแบบอื่นหรือการเข้าคลาสใหม่ๆ จึงเป็นการท้าทายและจุดประกายสมองให้ทำงานเพิ่มขึ้นไปด้วย,จะเห็นได้ว่าการออกกำลังกายที่หลากหลาย นอกจากจะส่งผลดีต่อร่างกายและสมองแล้ว ยังถือว่าดีต่อใจอย่างมากอีกด้วย,ขอบคุณสถานที่ ,Fitness First Thailand
จริงๆ สิ หลายคนอาจจะไม่รู้ว่าการออกกำลังกายซ้ำๆ แบบเดิม อาจจะทำให้เกิดปัญหา ไทยรัฐออนไลน์รวม 5 เรื่องที่ควรระวังมาให้ชมกัน
ออกกำลังกาย,ข้อห้ามออกกำลังกาย,สุขภาพ,ลดน้ำหนัก,เคล็ดลับลดน้ำหนัก